યાત્રાધામ સોમનાથ મંદિરના પાછળના ભાગે આવેલ વિશાળ લાંબા સમુદ્ર કિનારે આજે સવારે ૫૦૦ થી વઘુ નગરજનોએ મહાસફાઇ અભિયાન હાથ ઘરી પડકારરૂપ ગંદકી દુર કરી હતી. તો પ્રથમવાર કહી શકાય એવા આ અભિયાનમાં શહેરની સંસ્થાઓ, પાલીકા અને સોમનાથ ટ્રસ્ટના સહયોગથી સમુદ્ર કિનારેથી એકઠો કરાયેલ કચરાનો નિકાલ કરી વન વિભાગના સહયોગથી ૪૦૦ જેટલા શરુના છોડોનું વૃક્ષારોપણ કરી સ્વચ્છ શહેર હરીયાળુ શહેરના સૂત્રને નગરજનોએ સાર્થક કર્યું હતું.